gu en it en en en en en en en en en en en it hu la es en en gu en gu gu en gu gu gu gu en gu gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en gu gu gu en arz gu gu en gu gu gu en gu gu gu en gu gu gu en gu gu gu en gu gu gu en gu gu en gu gu gu en gu gu gu en gu gu gu en gu gu en gu gu en gu gu gu en en en en en en en en en en en ne en en gu en gu gu en gu en gu en gu en en en en fa en en en en en en en gu gu gu gu gu en en en en en en en en en en en en en en en en en en en az gu en gu gu gu gu gu gu gu gu gu gu en gu en es en fa es en en en en en
Jain Food Recipe | આયંબિલ માટેની વાનગીઓ - Jainopediya
July 10, 2018August 4, 2018 jainopediyaLeave a Comment on આયંબિલ માટેની વાનગીઓ
આયંબિલ માટેની વાનગીઓ : કરીઆતું, હીંગ મરીનો ઉકાળો, આખા મગનું પાણી, મગની દાળનું પાણી, કઠોળના ચણા અને તેનું પાણી, મિક્સ દાળ, છૂટી મોગરદાળ, મગની દાળની બાટી, થુલી, ચોખાની ઘેંસ, ભાત, ચોખાની ખીચડી, ડબકા, તુવેરની દાળની દાળઢોકળી, મેથીની ભાખરી, ચોખાના મુઠીયા, મિક્સ ઢોકળા, સેન્ડવીચ ઢોકળા, સંગમ ઢોકળા, ખાંડવી, પૂડલા, ઢોંસા, ઈડલી, ચટણી, પનોળી, ઘઉંનો ખીચડો, મગની ઢોકળી, મેથી અને મેથીનું પાણી, પાપડ, મકાઈની ધાણી, શેકેલા ચણા, ઘઉંની રાબ, ગાંઠીયાનું શાક, બલવણ.
રીત: તપેલીમાં કરીઆતું ડૂબે એ રીતે પ્રમાણસર પાણી લઈ ગેસ પર ઉકાળો. ઉકાળીને ઠાર્યા પછી પાણીને જયણાપૂર્વક ગાળીને ઉપયોગમાં લો.
ખાસ: આ પાણી સ્વાસ્થ્ય માટે ઘણું જ ઉપયોગી છે. આયુર્વેદમાં એનું ઘણું જ મહત્વ બતાવેલ છે. સ્વાદમાં કડવું પણ ગુણમાં અતિ ઉત્તમ છે.
સામગ્રી: હીંગ મરીનો ભૂકો, સૂંઢનો ભૂકો, મીઠું, પાણી એક તપેલી.
રીત: આવશ્યકતા અનુસાર બધી જ વસ્તુઓ ભેગી કરી પાણીમાં ડૂબેલી રહે એ રીતે ચૂલા પર ઉકાળો કરો. નીચે ઉતારી જોઈતા પ્રમાણમાં ઠરે એટલે ઉપયોગ કરો.
ખાસ: આયુર્વેદમાં સ્વાસ્થ્ય વર્ધક તરીકે બતાવેલ છે.
સામગ્રી: મગ, પાણી, ચપટી હીંગ, આવશ્યકતા અનુસાર મીઠું.
રીત: યોગ્ય પ્રમાણમાં મગને પાણીમાં ડૂબેલા રહે એ રીતે ગેસ પર મગને ચડવા દો. ચડી જાય પછી ચારણી અથવા મિક્સરની મદદથી પીસી નાખો. મગનું પાણી ઘટ્ટ બનશે. પાણીને ગાળી લો પછી પાણીમાં પ્રમાણસર મીઠું અને હીંગ નાખી ખાવાના ઉપયોગમાં લો.
સામગ્રી: ફોતરાવાળી મગની દાળ, પ્રમાણસર મીઠું.
રીત: ફોતરાવાળી દાળને બે કલાક ઠંડા પાણીમાં પલાળી રાખો. પછી એને ધોવાથી ઉપરના ફોતરા નીકળી જશે. પછી ઉકાળેલા મીઠાવાળા પાણીમાં ધોયેલી મગની દાળ નાખી યોગ્ય ઠંડુ થતાં ગાળીને પાણી વાપરવું.
કઠોળના ચણા અને તેનું પાણી
સામગ્રી: કઠોળના ચણા, પ્રમાણસર મીઠું
રીત: પ્રથમ ચણાને ૫ થી ૬ કલાક પલાળી રાખવા, પછી કુકરની ચાર સીટી સુધી બાફવા. કુકરમાં મુકતી વખતે જ આવશ્યકતા અનુસાર મીઠું, થોડા ખાવાના સોડા નાખવા. કુકરમાંથી બહાર કાઢ્યા પછી ચણા અને પાણી અલગ કરી દેવા. પાણીમાં પ્રમાણસર (બલવણ) પાકુ મીઠું નાખી ઉપયોગ કરવો. ચણાને પણ અલગ ઉપયોગ કરવો.
સામગ્રી: ચણા દાળ, અડદ દાળ, મગની ફોતરાવાળી દાળ, તુવેરની દાળ, આવશ્યકતાનુસાર મીઠું.
રીત: પ્રથમ બધી દાળો ધોઈ નાખવી, પછી બે થઈ ત્રણ કલાક પલાળી રાખવી. યોગ્ય પ્રમાણમાં મીઠું નાખી કુકરમાં ત્રણ થી ચાર સીટી પ્રમાણે બાફવી. બરાબર ચડી જાય એટલે નીચે ઉતારી ઉપયોગ કરવો.
સામગ્રી: મોગરદાળ, પ્રમાણસર મીઠું, પાણી, હીંગ
રીત: મોગરદાળની એક વાટકી દાળ, બે વાટકી પાણી પ્રમાણમાં લેવું. યોગ્ય સમય પ્રમાણે ચૂલા પર બાફવી. પછી મીઠું અને હીંગ પ્રમાણસર નાખી ફરીથી બરાબર ચડવા દેવી.
સામગ્રી: મગની તૈયાર દાળ, આવશ્યકતા અનુસાર મીઠું, હીંગ, કાળા મરી.
રીત: ઘઉના આટાની બાટી બનાવી, ઓવનમાં પકાવવી, પછી એના ટૂકડા કરી મગની તૈયાર દાળમાં નાખી, એમાં આવશ્યકતા અનુસાર મીઠું, હીંગ, કાળા મરી નાખી ફરીથી ચૂલા પર બરાબર પકવવી.
સામગ્રી: ઘઉંનો રવો, મોગરદાળ, મીઠું.
રીત: બે ભાગ ઘઉંનો રવો પર પ્રમાણસર મોગરદાળ મીક્સ કરી ધોઈને ચૂલા પર પ્રમાણસર પાણીમાં પકવવું. પ્રમાણસર મીઠું નાખવું. રવો અને દાળ એકબીજા સાથે ભેગા થઈ જાય એટલું પકવવું, બરાબર ઘટ્ટ થાય એટલે ઉતારી લેવી.
સામગ્રી: ચોખા, મીઠું, પાણી
રીત: પ્રથમ ચોખાને સારી રીતે ધોઈ, એક વાટકી ચોખા અને ત્રણ વાટકી પાણી પ્રમાણે ચોખાનો દાણો આખો ન દેખાય ત્યાં સુધી પાકવા દેવું, જેમ જેમ ઘટ્ટ થાય એ જોતાં રહેવું યોગ્ય તૈયાર થાય એટલે મીઠું નાખી થોડી વાર પકવવું, પછી ઉપયોગમાં લેવી.
સામગ્રી: ચોખા, મીઠું, પાણી
રીત: ચોખાને ધોઈ – ૧ વાટકી ચોખા, ૩ વાટકી પાણી અને આવશ્યકતા અનુસાર મીઠું. ચૂલા પર પકવવા ચડી જાય પછી પાણી વધારે હોય તો ઓસાવી લેવું. કુકરમાં પકવવા માટે ત્રણ સીટી પ્રમાણ પકવવું.
સામગ્રી: ૧ વાટકી ચોખા, ૧ વાટકી મોગરદાળ, મીઠું.
રીત: ચોખા અને દાળ બે ભેગા કરી ધોઈ નાખવા પછી અઢીઘણું પાણી નાખી યોગ્ય માત્રામાં મીઠું – કાળામરી નાખી બરાબર ચડી જાય ત્યાં સુધી પકાવવી.
સામગ્રી: અડદની દાળ, મગની દાળ, ચોળાની દાળ, મીઠું, હીંગ
રીત: સરખા ભાગે ત્રણે દાળ પલાળવી પછી હાથથી અથવા મિક્સરની મદદથી ઘટ્ટ પીસવી. પિસાઈ જાય પછી મીઠું અને હીંગ પ્રમાણસર બરાબર ભેળવી દેવું, પછી તેને વડાનો આકાર આપી પાણીમાં ચડાવવા. ત્યારબાદ બીજી તપેલીમાં થોડા પાણીમાં પ્રમાણસર મીઠું, હીંગ, કાળામરી ઉકાળવું. બરાબર ઉકળે પછી એમાં પકવેલ ડબકા નાંખી દેવા.
સામગ્રી: તુવેરની દાળ, ઘઉંનો લોટ, ચણાનો લોટ, મીઠું, હીંગ, કાળામરી.
રીત: તુવેરની દાળને બરોબર ધોઈ તેને કુકરમાં બરાબર ચડાવવી. ત્યારબાદ તુવેરની દાળને જેરણીની મદદથી બરાબર એકરસ બનાવવી. એમાં મીઠું, હીંગ અને કાળામરી ભેળવવા. પછી ગેસ પર ઉકાળવું. બીજા એક પાત્રમાં ઘઉંના લોટમાં થોડો ચણાનો લોટ ભેળવી તેમાં પ્રમાણસર મીઠું – હીંગ નાખવી. પછી લોટની કણક બાંધી રોટલી જેમ વણી નાના ટૂકડા ચપ્પુની મદદથી કરવા. ત્યારબાદ ઉકળતી તુવરની દાળમાં હળવેથી ટૂકડા નાખી તેને ઢાંકી દઈ પાંચ મિનીટ સુધી ઉકાળવું.
સામગ્રી: ઘઉંનો લોટ, ચણાનો લોટ, મેથી પાવડર, મીઠું અને હીંગ.
રીત: ઘઉંનો લોટ થોડો ચણાનો લોટ સાથે થોડોક મેથીનો લોટ (પાવડર) મિક્સ કરવો પછી તેમાં મીઠું અને હીંગ પ્રમાણસર નાખવા પછી કણકની જેમ કઠણ બાંધવો. પછી વણીને ભાખરી બનાવવી.
સામગ્રી: ચોખા – ઘઉંનો લોટ, ચણાનો લોટ, બાજરીનો લોટ, મીઠું – હીંગ, ખાવાના સોડા.
રીત: પ્રથમ ચોખાને પૂરેપૂરા ચડાવવા. પછી ૧ વાટકી ભાત, બરાબર અડધી વાટકી ઘઉંનો લોટ, અડધી વાટકી ચણાનો લોટ, અડધી વાટકી બાજરીનો લોટ તેમાં મીઠું – હીંગ – કાળામરીનો ભૂક્કો, ખાવાનો સોડા પ્રમાણસર નાખી કણક જેમ બાંધી એના મુઠીયા બનાવવા પછી ઢોકળાની જેમ ચડાવવા.
સામગ્રી: ચણાની દાળ (૧ ભાગ), અડદની દાળ (૨ ભાગ), મગની દાળ (૧ ભાગ), તુવેરની દાળ (૧ ભાગ), ચોખા (૧ ભાગ), ચોળાની દાળ(૧ ભાગ), મીઠું, હીંગ, ખાવાના સોડા.
રીત: ઉપર જણાવેલ બધી દાળને પલાળી બરાબર પલળી જાય એટલે તેને મિક્સરમાં ઘટ્ટ પીસવી. ત્યારબાદ પ્રમાણસર મીઠું, હીંગ, કાળામરી, ખાવાના સોડા નાખી થાળીમાં ફેલાવી ઢોકળા બનાવવા.
સામગ્રી: ચોખા (૩ ભાગ), અડદની દાળ (૧ ભાગ), કઠોળના લીલા વટાણા, મીઠું, હીંગ, કાળામરી.
રીત: પ્રથમ ચોખા અને અડદની દાળ ઘટ્ટ પીસી લેવા. પછી થોડું પાણી નાખી આથી દેવું. લગભગ ત્રણ – ચાર કલાકમાં આથો આવી જશે. ત્યારબાદ કઠોળના લીલા વટાણાને પીસી નાખવા. તેને થોડા ખીરામાં મિક્સ કરી દેવું. સેન્ડવીચ ઢોકળા બનાવવા માટે પહેલી થાળીમાં થોડું ખીરું નાખી તેને પકાવી લેવું. પછી તેને બહાર કાઢી વટાણાવાળું ખીરું ઉપર નાખી ફરીથી પકાવવું. પછી તેને બહાર કાઢી ખીરાનું થર ફરીથી પાથરવું અને ફરીથી પકાવવું. બરાબર ચડી જાય એટલે બહાર કાઢી યોગ્ય માપના ટૂકડા કરવા.
સામગ્રી: ચોખા (૩ ભાગ), અડદની દાળ (૧ ભાગ), મગની ફોતરાવાળી દાળ (૧ ભાગ), કઠોળના લીલા વટાણા, શેકેલા ચણા, મીઠું, હીંગ.
રીત: ચોખા અને અડદની દાળનો થોડો જાડો લોટ પીસી લેવો. પછી પાણીમાં આથી દેવું. મગની ફોતરાવાળી દાળ પલાળીને ઘટ્ટ પીસી લેવું, તેમાં મીઠું, હીંગ, કાળામરી પ્રમાણસર નાખવા. પછી ચોખા અને અડદની દાળના ખીરાને નાની વાટકીમાં નાખવું. ત્યારબાદ તેના ઉપર મગની ફોતરાવાળી દાળનું ખીરું પાથરવું, પછી તેની ઉપર કઠોળના વટાણા અને શેકેલા ચણા લગાવવા. ઢોકળાની માફક તેને પકાવવા. દાળીયાની ચટણી સાથે ખાવામાં ઉપયોગ લેવો.
સામગ્રી: ચણાનો લોટ, મીઠું, હીંગ, કાળામરી.
રીત: ૧ વાટકી ચણાનો લોટ, ૨.૫૦ વાટકી પાણી બરાબર મિક્સ કરવું પછી તેમાં પ્રમાણસર મીઠું, કાળામરી નાખી ચૂલા પર મધ્યમ ગરમી આપતાં ખૂબ હલાવતા રહેવું જેથી ગાંઠીયા ન થઈ જાય, બરાબર ઘટ્ટ થાય એટલે ઉતારીને થાળી પર પાથરી દેવું. ઠરી જાય એટલે ગોળ પાતરાની માફક રોલ બનાવવો. પછી પ્રમાણસર કાપી લેવા. ચોળાના લોટની ખાંડવી પણ આજ રીતે બનાવી શકાય.
સામગ્રી: ચણાનો લોટ, મીઠું, હીંગ, કાળામરી
રીત: ચણાના લોટમાં પાણી ભેળવી ખીરું તૈયાર કરવું પછી તેમાં પ્રમાણસર મીઠું, હીંગ, કાળામરી નાખવા. ખીરું બહુ ઘટ્ટ નહી કે પતલું નહીં એવું રાખવું જોઈએ. ગેસ પર તવી બરાબર ગરમ થયા પછી ચમચાની મદદથી તવી પર ખીરું પાતળા પડમાં પાથરવી. બે મિનીટ પછી ઉથલાવી પ્રમાણમાં લાલાશ થાય ત્યાં સુધી પકાવવું. મગની દાળ, ચોળાની દાળના પૂડલા પણ આ રીતે જ બનાવાય.
સામગ્રી: ચોખા ૩ વાટકી, અડદની દાળ ૧ વાટકી, મીઠું, હીંગ
રીત: ચોખા અને અડદની દાળનું ખીરું તૈયાર કરવું, તેમાં પ્રમાણસર મીઠું, હીંગ નાખી, નહીં ઘટ્ટ નહીં પાતળું એવું ખીરું પૂડલાની માફક જ પકાવવું. (પણ ઉથલાવવું નહીં)
સામગ્રી: ચોખા ૩ ભાગ, અડદની દાળ ૧ ભાગ, મીઠું, હીંગ
રીત: ચોખા અને અડદની દાળ ૨-૩ કલાક પલાળી રાખી આથો આવી જાય એટલે ખીરું તૈયાર કરવું, પછી પ્રમાણસર મીઠું અને હીંગ મિક્સ કરવું, પ્રમણમાં ઘટ્ટ ખીરું ઈડલીના સ્ટેન્ડમાં અથવા વાટકીમાં ઢોકળાની માફક પકવવું લગભગ ૧૦ મિનીટમાં ચડી જાય એટલે બહાર કાઢવા.
સામગ્રી: દાળીયા (શેકેલા), મીઠું, કાળામરી.
રીત: શેકેલા દાળીયાને અધકચરા વાટી નાખવા, પછી પ્રમાણસર ઉકાળેલા પાણીમાં ભૂકો મિક્સ કરી તેમાં મીઠું, કાળામરી નાખી હલાવવું, ચટણી ઘટ્ટ બનાવવી.
સામગ્રી: મગની દાળ અથવા ચોળાની દાળ, મીઠું, મરી
રીત: બે માંથી કોઇપણ દાળ ૩-૪ કલાક પાણીમાં પલાળવી. પછી પીસીને ખીરું બનાવવું. ઘટ્ટ ખીરામાં મીઠું, હીંગ, કાળામરી ટૂકડા બરાબર ભેળવી દેવા. ત્યારબાદ મોટી તપેલીમાં ૨ ગ્લાસ જેટલું પાણી લેવું આ પાણીને ઉકાળવું. તપેલીને બંધબેસતી તાસક પર ખીરું પાથરી તપેલીમાં અંદરની બાજુ લટકતું રહે એ રીતે તાસક ગોઠવી દેવી. પાણીની વરાળથી ૩-૪ મિનિટમાં પનોળી બફાઈ જશે, પછી સાચવીને તાસક ઉપાડી લેવી તવેતાથી પનોડી ઉખાડી લેવી.
સામગ્રી: ઘઉં, તુવેરની દાળ
રીત: આખા ઘઉં પર ગરમ પાણી છાંટી એને છાલ નીકળી જાય એ રીતે કૂટવા, પછી તડકામાં સુકવી દેવા. પછી ઘઉં ને પહેલા ચડાવવા. પછી તેમાં તુવેરની દાળ નાખી ફરીથી એટલું ચડાવો કે દાળ એકદમ ગળી જાય, ત્યારબાદ મીઠું અને મરીના દાણા નાખી ચડવા દેવું. ખીચડી જેમ તૈયાર થાય એટલે નીચે ઉતારી લેવું.
સામગ્રી: મગ, ઘઉંનો લોટ, ચણાનો લોટ, મીઠું, હીંગ, કાળામરી
રીત: મગમાં વધારે પાણી નાખી પહેલાં ચડાવી લો, પછી તેમાં પ્રમાણસર મીઠું, હીંગ, કાળામરી નાખી ઉકાળો. પછી ઘઉંના લોટમાં થોડો ચણાનો લોટ નાખી કડક કણકની જેમ બાંધી નાની ટીકડીઓ બનાવો. ઉકળતા મગના પાણીમાં સાચવીને એકી સાથે ટીકડીઓ ઉમેરી દો. બરાબર ચડી જાય એટલે ઉતારી લો.
મેથી અને મેથીનું પાણી
રીત: મેથીને પાણીમાં ઉકાળી મેથી અને પાણી અલગ અલગ ઉપયોગમાં લો.
સામગ્રી: મગની મોગરદાળ (૨ ભાગ), અડદની દાળ (૧ ભાગ), હીંગ, મીઠું, કાળામરી, ખાવાના સોડા.
રીત: બન્ને દાળના પીસેલા લોટમાં હીંગ, મીઠું, કાળામરી, ખાવાના સોડા મિક્સ કરો. પછી ઉકાળેલા પાણીથી લોટને એકદમ ઘટ્ટ બાંધો. પછી લોટને મુલાયમ થઈ જાય એટલો ફૂટો. પછી તેના ગુલ્લા બનાવો. આયંબિલના પાપડ હોવાથી તેલનો ઉપયોગ બિલકુલ કરવો નહી. જરૂર પડે તો લોટનો જ ઉપયોગ કરીને વણવું, પછી સૂકાય એટલે ગરમ ભઠ્ઠી પર પાપડ શેકવા. ગુલ્લા પણ વાપરી શકાય છે.
રીત: લોખંડની કડાઈમાં મીઠું વધારે પ્રમાણમાં નાખી બરાબર ગરમ થયી જાય એટલે એમાં મકાઈ (સૂકી) નાંખો. બરાબર હલાવતા રહો એટલે થોડી વારમાં મકાઈ ફૂટશે અને ધાણી તૈયાર થશે. ધાણી ફૂટી જાય એટલે થાળીને કાઢી લો. જુવારની ધાણી પણ એજ રીતે બનાવી શકાય.
રીત: મીઠાના પાણીમાં ચણા પલાળી બરાબર પલળી જાય પછી કોથળા પર સૂકવી દો, પછી કડાઈમાં બાલુ (રેતી) ગરમ કરો બરાબર ગરમ થાય પછી ચણા એમાં નાખી હલાવતા રહો. ચણા બરાબર શેકાઈ જાય એટલે ચાળી લો.
રીત: ઘઉંના લોટને તવા પર લાલાશ પડતો શેકી લેવો. પછી તેમાં પ્રમાણસર સૂંઢ પાવડર અને મીઠું નાખી પાણીમાં નાખી ઉકાળો બરાબર ઉકળે એટલે નીચે ઉતારી લો.
રીત: ચણાના લોટમાં મીઠું, હીંગ, કાળામરી પ્રમાણસર લઈ પાણીમાં કડક કણક બનાવી. નાની નાની વેલ બનાવી નાના ટૂકડા કરી ઉકળતા પાણીમાં પકાવવા. પછી તપેલીમાં થોડો ચણાનો લોટ નાખવો જેથી પ્રમાણસર ઘટ્ટ રહે.
રીત: મીઠાને માટીના વાસણમાં ભરી એમાં થોડું પાણી નાખો. પ્રમાણમાં વધારે ગરમ કરવાથી પાણી બળી જશે અને બલવણ તૈયાર થશે.
ચાતુર્માસ કે ઓળી દરમિયાન આયંબિલ માટેની વાનગીઓ જરૂરી હોય છે.
For more Jain Food Recipe click here -> Jain Food Recipe
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email this to a friend (Opens in new window)
Click to print (Opens in new window)
Tagged Jain Food Recipe આયંબિલ-માટેની-વાનગીઓ
July 9, 2018August 4, 2018 jainopediya
July 20, 2018August 4, 2018 jainopediya
July 20, 2018August 4, 2018 jainopediya
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
Jain Food Recipe (5)
Jain Food Recipe (5)
Jain Article Jain Food Recipe Jain Question-Answer Jain Stories અંતરની ગણતરી અધો લોક અયોધ્યા અયોધ્યા અને અષ્ટાપદ અષ્ટાપદ-તીર્થ આગમોનું વર્ગીકરણ કમલસેન કર્મના કાઠીયા કુલકર છઠ્ઠા આરાનું ભયંકર વર્ણન છઠ્ઠા આરામાં થતી ૧૧ પ્રકારના મેઘની વૃષ્ટિ જંબૂદ્વીપ જંબૂદ્વીપ ની સરહદ જંબૂદ્વીપમાં સમુદ્ર જૈન રામાયણ નવકારવાળી ગણવાનું ફળ નારક નેમિનાથ સ્વામીજીની જીવિત પ્રતિમા પચ્ચક્ખાણનું ફળ પૌષધનું ફળ પ્રતિક્રમણનું ફળ પ્રતિમા દર્શન પ્રાયશ્ચિત ભાવ શ્રાવક ના ૬ લક્ષણ મોક્ષમાર્ગનો પ્રારંભ યતિધર્મ વર્ષિદાન વિપુલ અને વિજન વિમલશા શ્રાવક ના ૧૨ વ્રત શ્રાવક ના ૨૧ ગુણ શ્રાવક ના ૬ કર્તવ્ય સવા – સોમાની ટૂંક સાગરોપમ તથા પલ્યોપમ સામાયિકનું ફળ સિદ્ધશિલા ૧૦ પ્રકારનાં કલ્પવૃક્ષો ૧૪ રાજલોકનો આકાર ૨૨ પરિસહ ૩૪ અતિશય ૬૩ શલાકા પુરુષ
Tags: Jain Food Recipe, આયંબિલ-માટેની-વાનગીઓ
Jainopediya | Theme: News Portal by Mystery Themes.
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.